ᱰᱤᱸᱰᱤᱜᱩᱞ

ᱰᱤᱸᱰᱤᱜᱩᱞ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱰᱤᱸᱰᱤᱜᱩᱞ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱰᱤᱸᱰᱤᱜᱩᱞ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ, ᱪᱮᱱᱱᱟᱭ ᱠᱷᱚᱱ ᱔᱒᱐ ᱠᱤᱞᱚᱢᱤᱴᱚᱨ (᱒᱖᱐ ᱢᱤᱞ) ᱮᱛᱚᱢᱼᱯᱟᱪᱮ ᱨᱮ ᱢᱮᱱᱟᱜᱼᱟ, ᱱᱤᱭᱟᱹ ᱛᱤᱨᱩᱪᱤᱨᱟᱯᱚᱞᱞᱤ ᱠᱷᱚᱱ ᱑᱐᱐ ᱠᱤᱞᱚᱢᱤᱴᱚᱨ (᱖᱒ ᱢᱤᱞ) ᱥᱟᱺᱜᱤᱧᱟ, ᱢᱚᱫᱩᱨᱮᱭ ᱠᱷᱚᱱ ᱖᱖ ᱠᱤᱞᱚᱢᱤᱴᱚᱨ (᱔᱑ ᱢᱤᱞ) ᱥᱟᱺᱜᱤᱧᱟ, ᱢᱟᱫᱩᱨᱮᱭ ᱠᱷᱚᱱ ᱖᱖ ᱠᱤᱞᱚᱢᱤᱴᱚᱨ (᱔᱑ ᱢᱤᱞ) ᱥᱟᱺᱜᱤᱧᱟ ᱟᱨ ᱴᱮᱠᱥ ᱥᱚᱦᱚᱨ ᱠᱚᱨᱩᱨ ᱠᱷᱚᱱ ᱗᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱰᱤᱸᱰᱤᱜᱩᱞ ᱦᱚᱱᱚᱛ ᱨᱮᱱᱟᱜ ᱛᱟᱨᱟ ᱴᱷᱟᱶ ᱞᱮᱠᱟᱱᱟᱜ ᱯᱚᱞᱟᱱᱤ, ᱳᱲᱟᱱᱪᱚᱛᱨᱚᱢ, ᱵᱷᱮᱫᱽᱥᱩᱱᱫᱚᱨ, ᱱᱤᱞᱠᱚᱴᱟᱭ, ᱠᱚᱰᱟᱭᱱᱟᱞ, ᱱᱟᱛᱷᱚᱢ, ᱟᱛᱷᱩᱨ ᱾

ᱰᱤᱸᱰᱤᱜᱩᱞ ᱨᱮ ᱠᱟᱹᱨᱜᱟᱲ ᱨᱮ ᱥᱮᱯᱷᱴᱤ ᱞᱳᱠ ᱢᱮᱠᱟᱨ, ᱞᱮᱫᱟᱨ ᱴᱮᱱᱮᱨᱤ, ᱴᱮᱠᱥᱴᱟᱭᱤᱞ ᱤᱥᱯᱤᱱᱤᱝ, ᱥᱟᱥᱚᱱ ᱪᱟᱪᱞᱟᱣ ᱥᱮᱵᱟ, ᱪᱟᱥ ᱵᱮᱯᱟᱨ, ᱵᱮᱸᱠᱤᱝ, ᱪᱟᱥ ᱢᱟᱥᱤᱱᱟᱨᱤ ᱟᱨ ᱥᱮᱪᱮᱫ ᱥᱮᱵᱟ ᱥᱮᱞᱮᱫ ᱟᱠᱟᱱᱟ ᱾ ᱰᱤᱝᱰᱤᱜᱩᱞ ᱫᱚ ᱱᱚᱜᱚᱨ ᱱᱤᱜᱚᱢ ᱨᱮ ᱟᱯᱜᱨᱮᱰ ᱟᱠᱟᱱᱟ ᱾ ᱥᱚᱦᱚᱨ ᱫᱚ ᱑᱔.᱐᱑ ᱜᱟᱺᱴ ᱠᱤᱞᱚᱢᱤᱴᱚᱨ (᱕.᱔᱑ ᱜᱟᱺᱴ ᱢᱤᱞ) ᱴᱚᱴᱷᱟ ᱯᱟᱥᱱᱟᱣ ᱟᱠᱟᱱᱟ ᱟᱨ ᱒᱐᱑᱑ ᱥᱟᱞ ᱨᱮ ᱱᱩᱠᱩ ᱦᱚᱲ ᱮᱞ ᱫᱚ ᱒᱐᱗,᱓᱒᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱰᱤᱸᱰᱤᱜᱩᱞ ᱫᱚ ᱛᱟᱨᱟ ᱛᱟᱢᱤᱞᱱᱟᱰᱩ ᱥᱟᱶ ᱥᱚᱲᱚᱠ ᱟᱨ ᱨᱮᱞ ᱦᱚᱛᱮᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮ ᱑᱑ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱨᱤ ᱜᱩᱴ ᱠᱟᱱᱟᱱᱟᱨ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱩᱠᱩ ᱦᱚᱲ ᱮᱞ ᱫᱚ ᱒᱙᱒,᱕᱑᱒ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱰᱤᱸᱰᱤᱜᱩᱞ ᱨᱮ ᱒᱐᱐,᱐᱐᱐ ᱦᱮᱠᱴᱟᱨ ᱫᱚ ᱪᱟᱥ ᱚᱛ ᱢᱮᱱᱟᱜᱼᱟ, ᱯᱚᱞᱟᱱᱤ ᱟᱨ ᱥᱤᱨᱩᱢᱚᱞᱟᱭ ᱵᱩᱨᱩ ᱛᱟᱞᱟ ᱨᱮ ᱢᱮᱱᱟᱜ, ᱰᱤᱝᱰᱤᱜᱩᱞ ᱨᱮ ᱘᱕ ᱦᱮᱠᱴᱟᱨ ᱨᱤᱡᱚᱨᱵᱽ ᱵᱤᱨ ᱴᱚᱴᱷᱟ ᱢᱮᱱᱟᱜᱼᱟ ᱾

ᱚᱛᱱᱚᱜ
ᱰᱤᱸᱰᱤᱜᱩᱞ ᱫᱚ  ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱩᱥᱩᱞ ᱫᱚ ᱒᱖᱕ ᱢᱤᱴᱚᱨ (᱘᱖᱙ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱰᱤᱸᱰᱤᱜᱩᱞ ᱦᱚᱱᱚᱛ ᱨᱮ, ᱪᱮᱱᱱᱟᱭ ᱠᱷᱚᱱ ᱔᱒᱐ ᱠᱤᱞᱚᱢᱤᱴᱚᱨ (᱒᱖᱐ ᱢᱤᱞ)ᱟᱨ ᱛᱤᱨᱩᱪᱤᱨᱟᱯᱚᱞᱞᱤ ᱠᱷᱚᱱ ᱑᱐᱐ ᱠᱤᱞᱚᱢᱤᱴᱚᱨ (᱖᱒ ᱢᱤᱞ) ᱮᱛᱚᱢᱼᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱰᱤᱸᱰᱤᱜᱩᱞ ᱫᱚ ᱥᱤᱨᱩᱢᱚᱞᱟᱭ ᱵᱩᱨᱩ ᱨᱮᱱᱟᱜ ᱞᱟᱛᱟᱨ ᱵᱩᱨᱩ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱰᱤᱸᱰᱤᱜᱩᱞ ᱨᱤᱱ ᱦᱚᱲ ᱮᱞ ᱫᱚ ᱒᱐᱗,᱓᱒᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱑,᱐᱑᱒ ᱛᱤᱨᱞᱟᱹ ᱭᱟᱜ ᱛᱟᱦᱮᱸ ᱠᱟᱱᱟ, ᱱᱤᱭᱟᱹ ᱙᱒᱙ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱠᱷᱚᱱ ᱟᱹᱰᱤ ᱰᱮᱦᱮᱨ ᱢᱮᱱᱟᱜᱼᱟ ᱾ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱠᱚ ᱜᱩᱴ ᱑᱙,᱖᱐᱓ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱑᱐,᱑᱒᱖ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱙,᱔᱗᱗ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱟᱝ ᱟᱹᱫᱤᱵᱟᱹᱥᱤ ᱭᱟᱜ ᱗.᱕᱘% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱐.᱐᱗% ᱢᱮᱱᱟᱜᱼᱟ ᱾ ᱗᱒.᱙᱙% ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚ ᱘᱑.᱖᱙% ᱛᱟᱦᱮᱸ ᱠᱟᱱᱟ ᱾ 

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱰᱤᱸᱰᱤᱜᱩᱞ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱫᱚ ᱒᱙᱒,᱑᱓᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱑᱔᱕,᱔᱓᱘ ᱠᱚᱲᱟ ᱟᱨ ᱑᱔᱖,᱖᱙᱔ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱑,᱐᱐᱙ ᱛᱤᱨᱞᱟᱹ ᱟᱜ ᱛᱟᱦᱮᱸ ᱠᱟᱱᱟ; ᱜᱤᱫᱽᱨᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱙᱖᱔ ᱛᱟᱦᱮᱸ ᱠᱟᱱᱟ ᱾ ᱰᱤᱸᱰᱤᱜᱩᱞ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱙.᱑% ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱙᱓.᱔᱑% ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱘᱔.᱘᱓% ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮᱱᱟᱜ ᱜᱩᱴ ᱒᱖,᱑᱖᱙ ᱨᱤᱱ ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱠᱚ ᱛᱟᱦᱮᱸ ᱠᱟᱱᱟ ᱾

ᱦᱮᱡ ᱥᱮᱱ ᱰᱟᱦᱟᱨ
ᱰᱤᱸᱰᱤᱜᱩᱞ ᱱᱚᱜᱚᱨ ᱱᱤᱜᱟᱢ ᱫᱚ ᱑᱓᱑.᱗᱓᱓ ᱠᱤᱞᱚᱢᱤᱴᱚᱨ (᱘᱑.᱘᱕᱕ ᱢᱤᱞ) ᱥᱚᱲᱚᱠ ᱧᱮᱞ ᱫᱚᱦᱚᱭᱟ ᱾ ᱥᱚᱦᱚᱨ ᱨᱮ ᱒᱑. ᱖᱖ ᱠᱤᱞᱚᱢᱤᱴᱚᱨ (᱑᱓.᱔᱖ ᱢᱤᱞ) ᱯᱟᱠᱟ ᱥᱚᱲᱚᱠ, ᱙᱘.᱓᱑᱑ ᱠᱤᱞᱚᱢᱤᱴᱚᱨ (᱖᱑.᱐᱘᱘ ᱢᱤᱞ) ᱵᱤᱴᱩᱢᱤᱱᱟᱥ ᱥᱚᱲᱚᱠ, ᱙.᱓᱕᱒ ᱠᱤᱞᱚᱢᱤᱴᱚᱨ (᱕.᱕᱐ ᱢᱤᱞ) ᱜᱮᱫ ᱫᱷᱤᱨᱤ ᱨᱮᱱᱟᱜ ᱯᱟᱴᱨᱤ (pavements) ᱢᱮᱱᱟᱜᱼᱟ ᱾ ᱯᱮᱭᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱢᱮᱱᱟᱜᱼᱟ, NH 44 (ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱨᱟᱡᱽᱰᱟᱦᱟᱨ), ᱰᱤᱸᱰᱤᱜᱩᱞ ᱫᱚ ᱢᱚᱫᱩᱨᱟᱭ ᱠᱷᱚᱱ ᱟᱨ NH 45A ᱫᱚ ᱪᱮᱱᱱᱟᱭ ᱠᱷᱚᱱ ᱠᱟᱱᱭᱟᱠᱩᱢᱟᱨᱤ ᱫᱷᱟᱹᱵᱤᱡ, ᱟᱨ NH 83  ᱠᱚᱭᱟᱢᱵᱟᱴᱩᱨ ᱫᱚ ᱱᱟᱜᱟᱯᱟᱛᱛᱤᱱᱟᱢ ᱠᱷᱚᱱ ᱳᱲᱟᱝᱪᱟᱛᱷᱨᱚᱢ, ᱯᱚᱞᱟᱱᱤ, ᱰᱤᱸᱰᱤᱜᱩᱞ, ᱛᱤᱨᱩᱪᱤᱨᱟᱯᱚᱞᱞᱤ, ᱛᱤᱨᱩᱣᱟᱨᱩᱨ ᱨᱮᱱᱟᱜ ᱛᱟᱞᱢᱟ ᱥᱚᱦᱚᱨ ᱨᱮ ᱡᱚᱲᱟᱣ ᱟᱠᱟᱱᱟ ᱾ ᱱᱟᱛᱷᱚᱢ ᱰᱟᱦᱟᱨ ᱟᱨ ᱵᱟᱛᱷᱚᱞᱜᱩᱸᱰᱩ ᱥᱚᱲᱚᱠ ᱵᱟᱨᱭᱟ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱢᱮᱱᱟᱜᱼᱟ ᱱᱤᱭᱟᱹ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱤᱫᱤ ᱛᱮ, ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱥᱚᱲᱚᱠ ᱰᱤᱸᱰᱤᱜᱩᱞ ᱫᱚ ᱦᱚᱱᱚᱛ ᱨᱮᱱᱟᱜ ᱮᱢᱟᱱ ᱴᱷᱟᱶ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾Urban Infrastructure Report 2008, p. 40

ᱥᱟᱹᱠᱷᱭᱟᱹᱛ




ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱰᱤᱸᱰᱤᱜᱩᱞ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ